L 165/62
1.7.5.
EL
Επίσημη Εφημερίδα της Ευρωπαϊκής Ένωσης
29.6.2023
Διαφημιστικά έντυπα Τα διαφημιστικά έντυπα που περιγράφουν τα μηχανήματα ή τα συναφή προϊόντα δεν περιέχουν στοιχεία αντίθετα προς τις οδηγίες χρήσης όσον αφορά τις πτυχές της υγείας και της ασφάλειας.
Τα διαφημιστικά έντυπα που περιγράφουν τα χαρακτηριστικά των επιδόσεων του μηχανήματος ή του συναφούς προϊόντος περιλαμβάνουν τις ίδιες πληροφορίες σχετικά με τις εκπομπές όπως αυτές περιέχονται στις οδηγίες χρήσης.
2.
ΣΥΜΠΛΗΡΩΜΑΤΙΚΕΣ ΒΑΣΙΚΕΣ ΑΠΑΙΤΗΣΕΙΣ ΥΓΕΙΑΣ ΚΑΙ ΑΣΦΑΛΕΙΑΣ ΓΙΑ ΟΡΙΣΜΕΝΕΣ ΚΑΤΗΓΟΡΙΕΣ ΜΗΧΑΝΗΜΑΤΩΝ H ΣΥΝΑΦΩΝ ΠΡΟΪΟΝΤΩΝ
Τα μηχανήματα και συναφή προϊόντα για τρόφιμα, τα μηχανήματα και συναφή προϊόντα που προορίζονται για τις βιομηχανίες καλλυντικών ή φαρμακευτικών ειδών, τα φορητά ή χειροκατευθυνόμενα μηχανήματα και συναφή προϊ­ όντα, τα φορητά μηχανήματα και συναφή προϊόντα στερέωσης και άλλα κρουστικά μηχανήματα και συναφή προϊ­ όντα, καθώς και τα μηχανήματα και συναφή προϊόντα κατεργασίας ξύλου και υλικών με παρόμοια φυσικά χαρα­ κτηριστικά και τα μηχανήματα και συναφή προϊόντα εφαρμογής φυτοπροστατευτικών προϊόντων ανταποκρίνονται στο σύνολο των βασικών απαιτήσεων υγείας και ασφάλειας που περιγράφονται στο παρόν κεφάλαιο (βλέπε Γενικές αρχές, σημείο 4).
2.1.
Μηχανηματα και συναφη προϊοντα τροφιμων και μηχανηματα και συναφη προϊοντα που προοριζονται για καλλυντικα η φαρμακευτικα προϊοντα
2.1.1.
Γενικά Τα μηχανήματα ή τα συναφή προϊόντα που προορίζονται να χρησιμοποιηθούν για τρόφιμα ή τα μηχανήματα που προορίζονται να χρησιμοποιηθούν για καλλυντικά ή φαρμακευτικά προϊόντα σχεδιάζονται και κατασκευάζονται έτσι ώστε να αποφεύγονται οι κίνδυνοι μόλυνσης και πρόκλησης ή μετάδοσης ασθενειών.
Τηρούνται οι ακόλουθες απαιτήσεις υγιεινής: α) τα υλικά που βρίσκονται ή που μπορεί να έλθουν σε επαφή με τρόφιμα, νερό που προορίζεται για ανθρώπινη κατανάλωση, καλλυντικά ή φαρμακευτικά προϊόντα πληρούν τις προϋποθέσεις που ορίζονται στις οικείες ενω­ σιακές νομικές πράξεις.
Το μηχάνημα ή το συναφές προϊόν έχει σχεδιαστεί και κατασκευαστεί κατά τρόπον ώστε τα υλικά του να μπορούν να καθαρίζονται πριν από κάθε χρήση.
Εάν αυτό δεν είναι δυνατό, χρησιμοποιούνται εξαρτήματα μιας χρήσης· β) όλες οι επιφάνειες που βρίσκονται σε επαφή με τρόφιμα, νερό που προορίζεται για ανθρώπινη κατανάλωση, καλλυντικά ή φαρμακευτικά προϊόντα εκτός των επιφανειών των εξαρτημάτων μιας χρήσης: i) είναι λείες και δεν έχουν τραχύτητες ή κοιλότητες στις οποίες είναι δυνατό να παραμείνουν οργανικές ύλες.
Το ίδιο ισχύει για τις συναρμογές μεταξύ δύο επιφανειών· ii) έχουν σχεδιαστεί και κατασκευαστεί έτσι ώστε να μειώνονται στο ελάχιστο οι προεξοχές, οι ακμές και οι κοιλότητες· iii) μπορούν να καθαρίζονται και να απολυμαίνονται, όταν είναι απαραίτητο, μετά την αφαίρεση των τμημάτων που αποσυναρμολογούνται εύκολα· η ακτίνα καμπυλότητας των εσωτερικών επιφανειών επιτρέπει τον πλήρη καθαρισμό τους· γ) τα υγρά, τα αέρια και τα αερολύματα που προκύπτουν από τρόφιμα, καλλυντικά ή φαρμακευτικά προϊόντα, καθώς και από προϊόντα καθαρισμού, απολύμανσης και έκπλυσης, μπορούν να διοχετεύονται έξω από το μηχάνημα ή το συναφές προϊόν χωρίς να συναντούν εμπόδια (ενδεχομένως σε θέση «καθαρισμού»)· δ) το μηχάνημα ή το συναφές προϊόν έχει σχεδιαστεί και κατασκευαστεί έτσι ώστε να αποφεύγεται οποιαδήποτε διείσδυση ουσιών ή ζώντων οργανισμών, ιδίως εντόμων, ή η συσσώρευση οργανικών ουσιών στις ζώνες που δεν είναι δυνατό να καθαριστούν· ε) το μηχάνημα ή το συναφές προϊόν έχει σχεδιαστεί και κατασκευαστεί έτσι ώστε ενδεχόμενες βοηθητικές ουσίες επικίνδυνες για την υγεία, περιλαμβανομένων των χρησιμοποιηθέντων λιπαντικών, να μη μπορούν να έρθουν σε επαφή με τρόφιμα, νερό που προορίζεται για ανθρώπινη κατανάλωση, καλλυντικά ή φαρμακευτικά προϊόντα.
Όταν χρειάζεται, το μηχάνημα ή το συναφές προϊόν έχει σχεδιαστεί και κατασκευαστεί έτσι ώστε να επιτρέπει τον έλεγχο τήρησης της εν λόγω απαίτησης.